Greek Legal Document

Category: 351

Content:
19. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 202 της 20/28 Αυγ. 1973 (ΦΕΚ Α΄ 193) Περί αυξήσεως των υπό του Ταμείου Ασφαλίσεως Εμπόρων καταβαλλομένων συντάξεων. Έχοντες υπ’ όψιν: 1)Τας διατάξεις του άρθρ. 3 του Ν.Δ. 4096/60 «περί ρυθμίσεως θεμάτων τινών του Ταμείου Ασφαλίσεως Εμπόρων. (ΦΕΚ 132/60 τεύχ. Α΄). 2)Τας διατάξεις του Ν.Δ. 1379/1973 «περί Συμβουλίων και Επιτροπών αρμοδιότητος Υπουργείου Κοινωνικών Υπηρεσιών. (ΦΕΚ 87/14.4.73 τεύχ. Α΄). 3)Τας διατάξεις του υπ’ αριθ. 40/1972 Β.Δ/τος «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων». 4)Γνώμην του Διοικητικού Συμβουλίου του Τ.Α.Ε., διατυπωθείσαν κατά την υπ’ αριθ. 256/30.3.73 συνεδρίασιν αυτού, υποβληθείσαν δια της υπ’ αριθ. 6685/8.2.73 αναφοράς του. 5)Την υπ’ αριθ. 492/2.8.1973 γνωμοδότησιν του Συμβουλίου της Επικρατείας, προτάσει του Ημετέρου επί των Κοινωνικών Υπηρεσιών Υπουργού, απεφασίσαμεν και διατάσσομεν: Άρθρον μόνον.-1.Από της 1ης του επομένου της δημοσιεύσεως του παρόντος εις την Εφημερίδα της Κυβερνήσεως μηνός, αι υπό του Ταμείου Ασφαλίσεως Εμπόρων καταβαλλόμεναι συντάξεις, ως αύται διεμορφώθησαν κατόπιν του άρθρ. 4 του Ν.Δ. 465/1970 (τόμ. 15Β σελ. 18,0039) και του άρθρ. 7 του υπ’ αριθ. 81/1973 Β.Δ/τος (ανωτ. σελ. 274,04) αυξάνονται κατά ποσοστόν 5%. 2.Από της αυτής ως άνω ημερομηνίας αι υπό του Τ.Α.Ε. καταβαλλόμεναι συντάξεις ως αύται αυξάνονται δια της  παρ. 1 δεν δύνανται να είναι κατώτεραι, αι μεν λόγω γήρατος και αναπηρίας του ποσού των 1.500 δραχ., αι δε λόγω θανάτου του ποσού των 1.200 δραχμών. Εις τον Ημέτερον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 39.Ε.α.19 Καταστατικό Ταμείου ΑσφαλίσεωςΕμπόρων (Τ.Α.Ε)